Tir National (Belgia)

An Tir National (galleg) pe Nationale Schietbaan (izelvroeg) a oa un dachenn dennañ warni standoù tennañ, hag ul lec'h pleustriñ evit arme Belgia, digoret e 1859 e Schaarbeck, nepell diouzh Brusel, ha distrujet hag adsavet e 1889. 20 hektar e oa he gorread. E-pad ar Brezel-bed Kentañ e voe implijet evel lec'h fuzuilhañ gant an Alamaned, a lazhas 43 den eno, en o zouez ar rezistantez ha spierez Edith Cavell. Heñvel a rejont e-pad an Eil Brezel-bed en ur lazhañ tost 260 den eno. Distrujet e voe e 1963 evit lezel plas da savadurioù an RTBF hag ar VRT. Ul lec'h-koun evit ar re fuzuilhet a gaver eno c'hoazh, anvet Enclos des fusillés pe Ereperk der Gefusilleerden La face sombre du Tir national, ArchivIris, 04/10/2018 (lennet d'ar 05/05/2025) Tir national war lec'hienn Schaarbeck (lennet d'ar 05/05/2025).

 Daveennoù 

Rummad:Istor Belgia
Rummad:Hoplologiezh
Rummad:Savadurioù Belgia